**ШАБЫТТЫ ЕҢБЕК ИЕСІ.**

Үнемі ізденіс үстінде жүріп шеберлігін шыңдап, білім мен білігін жетілдіріп, ынтасы мен жігерін жанып, талап пен талпыныс жасаған жанға жасаған еңбегі жеміс бермей қоймайды. Соның арқасында ұжым алдында беделі өсіп, ата-ана мен шәкірттерінің құрметіне бөленеді. Сондай жанның бірі – «Талдықорған дарынды балаларға арналған «Білім-Инновация» мамандандырылған лицейінің география пәні мұғалімі Бижанова Ғайни Құдайбергенқызы.

 Өзінің әдістемелік шеберлігін арттыру жолында тыным таппай ізденетін Ғайниді бүгінде лицей, қала, облыс мұғалімдері ерекше құрметтейді, тіпті оны «шабытты еңбек иесі» - деп атайды.

 Бірнеше жылдан бері әдістемелік кеңес мүшесі, лицейдегі «жаратылыстану бағыты» бойынша әдістемелік бірлестік жетекшісі ретінде әріптестеріне үйреткені де, үйретері де мол, ізденімпаз шығармашыл жан ретінде үлгі. Әдістемелік бірлестік жұмысын жоспарлы жүргізіп отырады. Барлық бастамашыл жұмысты бірінші өзінен, өз лицейінен бастайды.

Ғайни Құдайбергенқызы қалада, облыста ұйымдастырылып, өткізілетін шаралардың ешбірінен де сырт қалған емес өтуіне ұйытқы болып жүрген ұйымдастырушы.

 2020-2021 оқу жылында Ғайни облыстық семинарда «Сабақ барысында АКТ қолдану мүмкіндіктерін пайдалана отырып қашықтықтан оқыту» бойынша өз еңбегі және озық олимпиада жүлдегерлерін дайындау іс-тәжірибесімен бөлісіп, ата-аналардың, шәкіртетерінің құрметіне бөленді .

 «Үндемей қалуға ықтиярың жоқ нәрсе жайында ғана жаз» немесе «Жақсының жақсылығын айт, нұры тасысын» дегендей жаңалыққа жаны үйір, іскер ұстаз- үлкен отбасының ұйытқысы, анасы, бес немеренің сүйікті әжесі .

Осындай өнегелі істерімен шәкірттерін өрге жетелей білген ұстаздар көп бола бергей.

«Талдықорған дарынды балаларға арналған «Білім-Инновация» мамандандырылған лицейінің педагог-ұйымдастырушы, информатика пәні, білім магистрі С.Қ.Болсанбекова